《偈颂一百零二首 其十一》
宋代·释绍昙

寒食清明节，人家拜扫时。纸灰粘蝶翅，啼血染花枝。

追亲思远，写恨含悲。不论富贵，大小由之。唯有林泉衲子，无思无念，无欲无为。

圆蒲静倚，瘦策闲戏。燕子自长春寂寂，长歌一曲啰啰哩，不是知音说向谁。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。